ടി20 ലോകകപ്പ് യോഗ്യതാ മത്സരത്തില് ബംഗ്ലാദേശിനെ അട്ടിമറിച്ച് സ്കോട്ലന്ഡ് ജയം ആറു റണ്സിന് സ്കോട്ടലാന്റിന്റെ വിജയം ബൗളിങ്ങ് മികവില് മസ്കറ്റ്: ടി20 ലോകകപ്പ് യോഗ്യതാ മത്സരത്തില് ബംഗ്ലാദേശിനെ ആറ് റണ്സിന് തകര്ത്ത് സ്കോട്ലന്ഡ്. 141 റണ്സ് വിജയലക്ഷ്യം പിന്തുടര്ന്ന ബംഗ്ലാ കടുവകള്ക്ക് 20 ഓവറില് ഏഴ് വിക്കറ്റിന് 134 റണ്സെടുക്കാനേ കഴിഞ്ഞുള്ളൂ. മൂന്ന് വിക്കറ്റുമായി ബ്രാഡ്ലി വീല്സും രണ്ട് വിക്കറ്റുമായി ക്രിസ് ഗ്രീവ്സും ഓരോരുത്തരെ പുറത്താക്കി ജോഷ് ഡേവിയും മാര്ക് വാട്ടുമാണ് ബംഗ്ലാദേശിനെ ഞെട്ടിച്ചത്. ബംഗ്ലാദേശിന്റെ മറുപടി ബാറ്റിംഗില് ഓപ്പണര് സൗമ്യ സര്ക്കാര്5 ഡേവിയുടെ രണ്ടാം ഓവറില് മന്സിയുടെ കൈകളിലെത്തി. തൊട്ടടുത്ത ഓവറില് സഹഓപ്പണര് ലിറ്റണ് ദാസ്5 വീലിന് മുന്നില് കീഴടങ്ങി. മന്സിക്കായിരുന്നു ഈ ക്യാച്ചും. മൂന്നാം വിക്കറ്റില് ഷാക്കിബ് അല് ഹസന്മുഷ്ഫീഖുര് റഹീം സഖ്യത്തിലായിരുന്നു ബംഗ്ലാ പ്രതീക്ഷകള്. എന്നാല് 12ാം ഓവറില് ഗ്രീവ്സ് ഈ കൂട്ടുകെട്ട് പൊളിച്ചു. ഷാക്കിബ്20 ബൗണ്ടറിയില് മക്ലിയോഡിന്റെ ക്യാച്ചില് അവസാനിച്ചു. മുഷ്ഫീഖുറിന്റെ പോരാട്ടവും അധികം നീണ്ടില്ല. 14ാം ഓവറില് ഗ്രീവ്സ് തന്നെയാണ് മുഷ്ഫീഖുറിനേയും38 മടക്കിയത്. അഫീഫ് ഹൊസൈന് 18ല് മടങ്ങിയപ്പോള് നുരുല ഹസന് രണ്ടും നായകന് മഹമ്മദുള്ള 23ലും വീണു. ഇതോടെ അവസാന ഓവറില് ബംഗ്ലാദേശിന് ജയിക്കാന് 24 റണ്സ് വേണമെന്നായി. എന്നാല് മെഹിദി ഹസന്റേയും13, മുഹമ്മദ് സൈഫുദ്ദീന്റേയും5 പോരാട്ടം ഏഴ് റണ്സകലെ അവസാനിച്ചു. ആദ്യം ബാറ്റ് ചെയ്ത സ്കോട്ലന്ഡ് കൂട്ടത്തകര്ച്ചയ്ക്ക് ശേഷം വാലറ്റത്തിന്റെ കരുത്തില് തിരിച്ചെത്തുകയായിരുന്നു. 20 ഓവറില് 9 വിക്കറ്റിന് 140 റണ്സെടുത്തു. ഏഴാമനായിറങ്ങി 28 പന്തില് 45 റണ്സെടുത്ത ക്രിസ് ഗ്രീവ്സാണ് ടോപ് സ്കോറര്. ബംഗ്ലാ കടുവകള്ക്കായി മെഹിദി ഹസന് മൂന്ന് വിക്കറ്റ് നേടി. Stories you may Like